#Ботев Пловдив #Локомотив Пловдив
В сряда от 19 часа на Националния стадион „Васил Левски“ ще се състои финалът за Купата на България по футбол между отборите на Ботев (Пловдив) и Локомотив (Пловдив). Главен съдия е Николай Йорданов.
Очакват се над 20 хиляди привърженици да подкрепят двата тима в София.
Въпреки че за първи път двата пловдивски отбора ще се изправят един срещу друг във финала, те имат общо 10 двубоя помежду си за Купата на България.
Този век Ботев и Локомотив са изиграли само два мача за трофея.
През 2014 година Локо отстранява градския си съперник на осминафиналите след 1:1 на „Лаута“ и успех с 2:1 като гост с победен гол на Карагерен в 90-ата минута.
Любопитно е, че „черно-белите“ са победили и в първия сблъсък с „канарчетата“.
През 1966 г., отново на осминафинал, Локомотив печели с 4:3 след изпълнение на дузпи и 3:3 в редовното време.
За първенство на Първа лига пловдивските съперници си размениха по една победа като гости.
Локо спечели с 1:0 на „Колежа“ с гол на Димитър Илиев, а след това Ботев се наложи с 2:0 на „Лаута“ след попадения на Кристиян Димитров и Тодор Неделев.
Етикети: Ботев Пловдив Локомотив Пловдив
Категория Футбол | 2019/05/15 последна редакция в 1:06 PM